Document ID: /fineweb-2-swissfilter-quality_10-filterrobots/filtered/02038.jsonl.gz/5365

La fundaziun exista dapi la mort dad Anna Enderlin-Engi 1986, davent dal 2004 è la finamira da la fundaziun stada il sustegn da la lavur publica da la Partida democratica/populara Svizra, citescha la «Südostschweiz». Suenter la separaziun da la partida il 2010, avevan la PPS e la Partida burgais-democratica (PBD) cumbattì per la facultad da la fundaziun. Avant 12 onns ha il Chantun decis ch'ils daners duajan ir a la PBD. Cun la fusiun da la BDP e la PCD ha questa situaziun ussa stuì vegnir sclerida da nov.
A tge partida tutgan ils daners?
Il settember ha il departament da finanzas declerà l'Allianza dal Center sco la profitura da la fundaziun Hans ed Anna Enderlin – cunter la veglia da la surveglianza da fundaziuns sco la «Südostschweiz» rapporta.
La Partida populara vul ussa contestar giudizialmain questa decisiun, ella rinfatscha tranter auter al directur da finanzas partent, Christian Rathgeb, ina decisiun politica. Sin dumonda ha quel confermà ch'i saja vegnì inoltrà in recurs cunter la decisiun da ses departament.